b'\n_START_ARTICLE_\nReostatas\n_START_PARAGRAPH_\nReostatai\xc2\xa0\xe2\x80\x93 kei\xc4\x8diamos var\xc5\xbeos prietaisai, turintys du i\xc5\xa1vadus (fiksuot\xc4\x85 ir perkeliam\xc4\x85). Perkeliant judam\xc4\x85 kontakt\xc4\x85, kei\xc4\x8diasi \xc4\xaf elektros grandin\xc4\x99 \xc4\xafjungta reostato dalis, taigi ir reostato elektrin\xc4\x97 var\xc5\xbea. Reostatai naudojami elektrin\xc4\x97se grandin\xc4\x97se reguliuoti \xc4\xaftamp\xc4\x85 arba srov\xc4\x97s stipr\xc4\xaf. Reostato terminas paprastai vartojamas ma\xc5\xbedaug pus\xc4\x97s vato galingumo ir galingesniems prietaisams vadinti. Reostatai skirstomi \xc4\xaf metalinius, skystinius ir anglinius._NEWLINE_Savo konstrukcija reostatai artimi tris i\xc5\xa1vadus (du fiksuotus ir tarp j\xc5\xb3 slankiojant\xc4\xaf perkeliam\xc4\x85) turintiems potenciometrams.\n_START_SECTION_\nPanaudojimas\n_START_PARAGRAPH_\nKomerciniai reostatai yra paprastai apipinti viela, turi daug galingumo ir naudojami, kur reikia galios, ta\xc4\x8diau ma\xc5\xbei, ma\xc5\xbeo galingumo reostatai da\xc5\xbenai reikalingi elektronin\xc4\x97se grandin\xc4\x97se, pvz., pastoviam tono reguliavimui imtuve.'